ddrg/super_eurlex huggingface dataset:
Oficiālais Vēstnesis L 167 , 02/07/1999 Lpp. 0019 - 0019



Komisijas Regula (EK) Nr. 1453/1999 (1999. gada 1. jūlijs), ar kuru attiecībā uz subsīdiju dokumenta derīgumu groza Regulu (EK) Nr. 2692/89, ar ko nosaka sīki izstrādātus noteikumus rīsu eksportam uz Reinjonu EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1995. gada 22. decembra Regulu (EK) Nr. 3072/95 par kopīgo rīsu tirgus organizāciju [1], kurā jaunākie grozījumi izdarīti ar Regulu (EEK) Nr. 2072/98 [2], un jo īpaši tās 10. panta 3. punktu, (1) tā kā Komisijas Regulas (EEK) Nr. 2692/89 [3] 13. panta 8. punkts nosaka to, ka subsīdiju dokuments ir derīgs no izdošanas dienas, kā noteikts 21. panta 1. punktā Komisijas Regulā (EEK) Nr. 3719/88 [4], kurā jaunākie grozījumi izdarīti ar Regulu (EK) Nr. 1127/1999 [5], līdz otrā sekojošā mēneša beigām; (2) tā kā II pielikums Regulā (EK) Nr. 1162/95 [6], kurā jaunākie grozījumi izdarīti ar Komisijas Regulu (EK) Nr. 444/98 [7], nosaka to, ka eksporta licences ir derīgas no izdošanas dienas, kā noteikts Regulas (EEK) Nr. 3719/88 21. panta 1. punktā, līdz ceturtā sekojošā mēneša beigām; tā kā šo divu dokumentu derīguma termiņš jāsaskaņo, pagarinot eksporta uz Reinjonu subsīdiju dokumentu derīguma termiņu līdz četriem mēnešiem; (3) tā kā šajā regulā paredzētie pasākumi ir saskaņā ar Labības pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2692/89 13. panta 8. punktu aizstāj ar šādu punktu: "8. Subsīdiju dokuments ir derīgs no tā izdošanas dienas, kā noteikts Regulas (EEK) Nr. 3719/88 21. panta 1. punktā, līdz ceturtā sekojošā mēneša beigām." 2. pants Šī regula stājas spēkā nākamajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 1. jūlijā Komisijas vārdā — Komisijas loceklis Franz Fischler [1] OV L 329, 30.12.1995., 18. lpp. [2] OV L 265, 30.9.1998., 4. lpp. [3] OV L 261, 7.9.1989., 8. lpp. [4] OV L 331, 2.12.1988., 1. lpp. [5] OV L 135, 29.5.1999., 48. lpp. [6] OV L 117, 24.5.1995., 2. lpp. [7] OV L 56, 26.2.1998., 12. lpp. --------------------------------------------------
Official Journal L 046 , 20/02/1999 P. 0015 - 0015



KOMISIJAS REGULA (EK) Nr. 379/1999 (1999. gada 19. februāris), ar ko grozīta Regula (EEK) Nr. 2568/91 par olīveļļas un olīvu izspaidu eļļas īpašībām un attiecīgajām analīzes metodēm EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju1, kurā jaunākie grozījumi izdarīti ar Regulu (EK) Nr. 1638/982, un jo īpaši tās 35.a pantu, tā kā Komisijas Regulā (EEK) Nr. 2568/913, kurā jaunākie grozījumi izdarīti ar Regulu (EK) Nr. 2248/984, ir noteiktas olīveļļas un olīvu izspaidu eļļas īpašības un attiecīgās analīzes metodes; tā kā, lai saskaņotu nosacījumus, kā sagatavot olīveļļas paraugus analīzei, kā paredzēts Regulā (EEK) Nr. 2568/91, minētajā regulā būtu jāprasa izmantot starptautisko EN ISO 5555 standartu papildus standartam EN ISO 661, kas jau tiek piemērots; tā kā, lai paredzētu laiku, kad izdarīt pielāgojumus jaunajiem standartiem, un dotu laiku to piemērošanas līdzekļu ieviešanai, šīs regulas piemērošana būtu jāatliek; tā kā šajā regulā noteiktie pasākumi saskan ar Eļļas un tauku pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2568/91 2. panta 3. punktu aizstāj ar šādu punktu: "3. Paraugus eļļas īpašību noteikšanai, kā paredzēts I pielikumā, ņem saskaņā ar starptautisko EN ISO 661 standartu par paraugu sagatavošanu analīzēm un EN ISO 5555 par paraugu ņemšanu." 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. To piemēro no ceturtā mēneša pirmās dienas pēc tās stāšanās spēkā. Šī regula uzliek saistības kopumā un ir tieši piemērojama visās dalībvalstīs. Briselē, 1999. gada 19. februārī Komisijas vārdā Komisijas loceklis Franz Fischler 1 OV 172, 30.9.1966., 3025./66. lpp. 2 OV L 210, 28.7.1998., 32. lpp. 3 OV L 248, 5.9.1991., 1. lpp. 4 OV L 282, 20.10.1998., 55. lpp.
Oficiālais Vēstnesis L 202 , 18/07/1998 Lpp. 0027 - 0027



Komisijas Regula (EK) Nr. 1550/98 (1998. gada 17. jūlijs), ar ko groza Regulu (EK) Nr. 2571/97 par sviesta pārdošanu par pazeminātām cenām un atbalsta piešķiršanu par krējumu, sviestu un iebiezinātu sviestu, ko paredzēts lietot mīklas izstrādājumu, saldējuma un citu pārtikas produktu ražošanā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1587/96 [2], un jo īpaši tās 6. panta 6. punktu un 12. panta 3. punktu, tā kā Komisijas Regulā (EK) Nr. 2571/97 [3] ir izdarīti grozījumi ar Regulu (EK) Nr. 1061/98 [4], lai termiņu, kurā minētās regulas 1. pantā norādītos produktus izlieto un izmanto galaproduktu ražošanā, saīsinātu no sešiem mēnešiem līdz trim mēnešiem; tā kā šādu grozījumu ieviesa pārmērīgi augstu atbalsta pieprasījumu līmeņu dēļ; tā kā tas izraisīja pieprasīto daudzumu samazinājumu; tā kā, ievērojot šo jauno situāciju, termiņu, kas ir noteikts galaproduktu ražošanai, būtu jāpagarina līdz četriem mēnešiem; tā kā, ja 11. pantā noteikto termiņu pārsniedz mazāk nekā par 60 dienām, Regulas (EK) Nr. 2571/97 18. panta 3. punkta otrajā daļā un 22. panta 4. punkta trešajā daļā ir paredzēts naudas sods ECU 4 par tonnu dienā; tā kā izrādījās, ka, ņemot vērā pašreizējo stāvokli tirgū, šis apjoms ir pārāk mazs, un to būtu jāpalielina līdz ECU 6 par tonnu dienā; tā kā šajā regulā paredzētie pasākumi ir saskaņā ar Piena un piena produktu nozares pārvaldības komitejas atzinumu, IR PIEŅĒMUSI ŠO REGULU. 1. pants Regulā (EK) Nr. 2571/97 tiek izdarīti šādi grozījumi: 1. Regulas 11. pantā vārdus "trīs mēnešu laikā" aizstāj ar vārdiem "četru mēnešu laikā"; 2. Regulas 18. panta 3. punkta otrajā daļā un 22. panta 4. punkta trešajā daļā vārdus "ECU 4 par tonnu dienā" aizstāj ar vārdiem "ECU 6 par tonnu dienā". 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. To piemēro attiecībā uz tiem daudzumiem, kas ir piešķirti, sākot ar 14. konkursa izsludināšanu. Šī regula uzliek saistības kopumā un ir tieši piemērojama visās dalībvalstīs. Briselē, 1998. gada 17. jūlijā Komisijas vārdā — Komisijas loceklis Franz Fischler [1] OV L 148, 28.6.1968., 13. lpp. [2] OV L 206, 16.8.1996., 21. lpp. [3] OV L 350, 20.12.1997., 3. lpp. [4] OV L 152, 26.5.1998., 3. lpp. --------------------------------------------------
Oficiālais Vēstnesis L 075 , 15/03/1997 Lpp. 0001 - 0001



Padomes Regula (EK) Nr. 476/97 (1997. gada 13. marts), ar ko attiecībā uz teritorijas vienību groza Regulu (EK) Nr. 1172/95 par statistiku, kura attiecas uz Kopienas un dalībvalstu preču tirdzniecību ar valstīm, kas nav dalībvalstis EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 113. pantu, ņemot vērā Komisijas ieteikumu, tā kā Francijas Republika nolēmusi ar 1997. gada 1. janvāri iekļaut aizjūras departamentus Francijas teritorijas vienībā; tā kā Spānijas karaliste nolēmusi iekļaut Kanāriju salas Spānijas teritorijā ar to pašu dienu; tā kā Regulas (EK) Nr. 1172/95 [1] 3. pantā noteiktā Kopienas teritorijas vienības definīcija un Kopienas un dalībvalstu preču tirdzniecības ar valstīm, kas nav dalībvalstis, statistikas pielietošanas joma, kā noteikts minētās regulas 4. pantā, attiecīgi jāpielāgo, IR PIEŅĒMUSI ŠO REGULU. 1. pants Ar šo Regulu (EK) Nr. 1172/95 groza šādi: 1. 3. panta 2. punktu aizstāj ar šo: "2. Atkāpjoties no 1. punkta, Kopienas teritorijā iekļauj Helgolandi." 2. 4. panta 1. punkta otrā daļa tiek svītrota. 2. pants Šī regula stājas spēkā septītajā dienā pēc tās publicēšanas Eiropas Kopienu Oficiālajā Vēstnesī. To piemēro no 1997. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1997. gada 13. martā Padomes vārdā — priekšsēdētājs M. Patijn [1] OV L 118, 25.5.1995., 10. lpp. --------------------------------------------------
Oficiālais Vēstnesis L 014 , 19/01/1996 Lpp. 0013 - 0013



Komisijas Regula (EK) Nr. 69/96 (1996. gada 18. janvāris), kas groza Regulu (EEK) Nr. 2676/90, kura nosaka Kopienas metodes vīnu analīzei EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 16. marta Regulu (EEK) Nr. 822/87 par vīna tirgus kopīgo organizāciju [1], kurā jaunākie grozījumi izdarīti ar Regulu (EK) Nr. 1544/95 [2], un jo īpaši tās 74. pantu, tā kā Komisijas 1990. gada 17. septembra Regulas (EEK) Nr. 2676/90 [3], kas nosaka Kopienas metodes vīnu analīzei un kurā jaunākie grozījumi izdarīti ar Regulu (EEK) Nr. 60/95 [4], pielikuma 25. nodaļas 2.2.3.3.2. punktā ir aprakstīta metode, ar kādu analizē sēra dioksīda saturu vīnogu sulā un kuras rezultātā minētā viela tiek ekstraģēta labāk nekā, izmantojot metodi, kas izmantota iepriekš 13. nodaļas 13.4. punktā; tā kā tā rezultātā iegūst lielāku kopējo sēra dioksīda saturu analizētajā vīnogu sulā, kas var pārsniegt noteikto maksimumu; tā kā, ņemot vērā to, ka šī metode noved pie tehniskām modifikācijām operatoriem, un, lai novērstu grūtības vīnogu sulas realizēšanā, pārejas posms, kura laikā sēra dioksīda saturu vīnogu sulā var analizēt, izmantojot iepriekš izmantoto metodi, būtu jāpagarina līdz vīnogu audzēšanas gada beigām; tā kā būtu jāizvairās no jebkura pārtraukuma sīki izstrādāto noteikumu, kas reglamentē šo analīzes metodi, piemērošanā; tā kā šajā regulā paredzētie pasākumi saskan ar Vīna pārvaldības komitejas atzinumu, IR PIEŅĒMUSI ŠO REGULU. 1. pants Ar šo Regulas (EEK) Nr. 2676/90 pielikuma 25. nodaļas 2.2.3.3.2. punkta otrajā daļā datums "1995. gada 31. decembris" tiek aizstāts ar "1996. gada 31. augusts". 2. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. To piemēro no 1996. gada 1. janvāra. Šī regula uzliek saistības kopumā un ir tieši piemērojama visās dalībvalstīs. Briselē, 1996. gada 18. janvārī Komisijas vārdā — Komisijas loceklis Franz Fischler [1] OV L 84, 27.3.1987., 1. lpp. [2] OV L 148, 30.6.1995., 31. lpp. [3] OV L 272, 3.10.1990., 1. lpp. [4] OV L 11, 17.1.1995., 19. lpp. --------------------------------------------------
Oficiālais Vēstnesis L 175 , 27/07/1995 Lpp. 0028 - 0030



Komisijas Regula (EK) Nr. 1820/95 (1995. gada 26. jūlijs), ar ko groza Regulu (EEK) Nr. 2257/92, ar kuru nosaka sīki izstrādātus īstenošanas noteikumus īpašajam režīmam attiecībā uz dažu augu eļļu piegādi Madeirai, kā arī groza Regulu (EK) Nr. 2883/94, ar ko nosaka paredzamo bilanci to lauksaimniecības produktu piegādei Kanāriju salām, attiecībā uz kuriem Padomes Regulas (EEK) Nr. 1601/92 2., 3., 4. un 5. pantā paredzēti īpaši pasākumi EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 15. jūnija Regulu (EEK) Nr. 1600/92 par īpašiem pasākumiem attiecībā uz noteiktiem lauksaimniecības produktiem Azoru salās un Madeirā [1], kurā jaunākie grozījumi izdarīti ar Komisijas Regulu (EK) Nr. 3290/94 [2] un jo īpaši tās 10. pantu, ņemot vērā Padomes 1992. gada 15. jūnija Regulu (EEK) Nr. 1601/92 par īpašiem pasākumiem attiecībā uz noteiktiem lauksaimniecības produktiem Kanāriju salās [3], kurā jaunākie grozījumi izdarīti Komisijas Regulu (EK) Nr. 3290/94 un jo īpaši tās 3. panta 4. punktu, tā kā ar Regulas (EEK) Nr. 1600/92 2. pantu Komisijas Regula (EEK) Nr. 2257/92 [4], kurā jaunākie grozījumi izdarīti ar Regulu (EK) Nr. 2405/94 [5], nosaka 1994./95. tirdzniecības gadam paredzamobilanci dažām augu eļļām un Madeirai; tā kā tādēļ būtu jānosaka 1995./96. tirdzniecības gada paredzamā piegādesbilance; tā kā ar Regulas (EEK) Nr. 1601/92 2. pantu Komisijas Regula (EK) Nr. 2883/94 [6], kurā jaunākie grozījumi izdarīti ar Regulu (EK) Nr. 1688/95 [7], nosaka 1994./95. tirdzniecības gada paredzamobilanci dažām augu eļļām Kanāriju salās; tā kā tādēļ būtu jānosaka 1995./96. tirdzniecības gada paredzamā piegādesbilance; tā kā šajā regulā paredzētie pasākumi saskan ar Labības pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2257/92 1. panta 1. punktu aizvieto ar šādu: "1. Paredzamās piegādesbilances daudzumi 1995./96. tirdzniecības gadam Madeirai, par kuriem, importējot no trešām valstīm, pienākas atbrīvojums no muitas nodokļiem, vai par kuriem var saņemt Kopienas piegādes atbalstu, ir šādi: (tonnas) | KN kods | Preču apraksts | Daudzums | 1507 līdz 1516 (izņemot 1509 un 1510) | Augu eļļas (izņemot olīvu eļļu) | 3000" | 2. pants Ar šo Regulas (EK) Nr. 2883/94 VIII pielikumu aizvieto ar šīs regulas pielikumu. 3. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. To piemēro no 1995. gada 1. jūlija. Šī regula uzliek saistības kopumā un ir tieši piemērojama visās dalībvalstīs. Briselē, 1995. gada 26. jūlijā Komisijas vārdā — Komisijas loceklis Franz Fischler [1] OV L 173, 27.6.1992., 1. lpp. [2] OV L 349, 31.12.1994., 105. lpp. [3] OV L 173, 27.6.1992., 13. lpp. [4] OV L 219, 4.8.1992., 44. lpp. [5] OV L 257, 5.10.1994., 6. lpp. [6] OV L 304, 29.11.1994., 18. lpp. [7] OV L 161, 12.7.1995., 13. lpp. -------------------------------------------------- PIELIKUMS " VIII PIELIKUMS Augu eļļas (izņemot olīvu eļļu) (tonnâs) | KN kods | Preču apraksts | Daudzums | 1507 līdz 1516 (izņemot 1509 un 1510) | Augu eļļas (izņemot olīvu eļļu) | 35000 | " --------------------------------------------------
Oficiālais Vēstnesis L 104 , 23/04/1994 Lpp. 0016 - 0016

Speciālizdevums somu valodā: Nodaļa 3 Sējums 56 Lpp. 0333

Speciālizdevums zviedru valodā: Nodaļa 3 Sējums 56 Lpp. 0333



Komisijas Regula (EK) 895/94 (1994. gada 22. aprīlis), ar ko groza Komisijas Regulu (EEK) 3597/90 par grāmatvedības noteikumiem attiecībā uz intervences pasākumiem, kas ietver intervences aģentūru veikto lauksaimniecības produktu iepirkšanu, uzglabāšanu un pārdošanu EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1990. gada 27. novembra Regulu (EEK) 3492/90, ar ko nosaka faktorus, kuri jāņem vērā gada pārskatos par Eiropas Lauksaimniecības virzības un garantiju fonda Garantiju nodaļas finansējumu intervences pasākumiem valsts rezerves formā [1], un jo īpaši tās 8. pantu, tā kā Komisijas Regula (EEK) 3597/90 [2], kurā jaunākie grozījumi izdarīti ar Regulu (EEK) 2136/93 [3], noteica grāmatvedības noteikumus attiecībā uz intervences pasākumiem, kas ietver intervences aģentūru veikto lauksaimniecības produktu iepirkšanu, uzglabāšanu un pārdošanu; tā kā Regulas (EEK) 3597/90 2. panta 5. punkta pēdējais ievilkums paredz ceturkšņa konversijas likmes izmantošanu konkrētu iztrūkušu daudzumu novērtēšanai; tā kā jānosaka sākuma datums pirmajam vērā ņemamajam ceturksnim katrā finanšu gadā; tā kā šajā regulā paredzētie pasākumi ir saskaņā ar Eiropas Lauksaimniecības virzības un garantiju fonda komitejas atzinumu, IR PIEŅĒMUSI ŠO REGULU. 1. pants Regulas (EEK) 3597/90 2. panta 5. punkta pēdējam ievilkumam pievieno šādu teikumu: "Sākot no 1994. finanšu gada, pirmā ceturkšņa sākuma datums ir finanšu gada sākuma datums." 2. pants Šī regula stājas spēkā tās publicēšanas dienā Eiropas Kopienu Oficiālajā Vēstnesī. To piemēro no 1993. gada 1. oktobra. Šī regula uzliek saistības kopumā un ir tieši piemērojama visās dalībvalstīs. Briselē, 1994. gada 22. aprīlī Komisijas vārdā — Komisijas loceklis René Steichen [1] OV L 337, 4.12.1990., 3. lpp. [2] OV L 350, 14.12.1990., 43. lpp. [3] OV L 191, 31.7.1993., 89. lpp. --------------------------------------------------
Official Journal L 289 , 24/11/1993 P. 0004 - 0005

Finnish special edition: Chapter 3 Volume 53 P. 0187

Swedish special edition: Chapter 3 Volume 53 P. 0187



Padomes Regula (EK) Nr. 3205/93 (1993. gada 16. novembris), ar ko groza Regulu (EEK) Nr. 357/79 par statistikas pārskatiem attiecībā uz platībām, kuras apstādītas ar vīnogulājiem EIROPAS SAVIENĪBAS PADOME, ņemot vērā Eiropas Kopienas dibināšanas līgumu, un jo īpaši tā 43. pantu, ņemot vērā Komisijas priekšlikumu1, ņemot vērā Eiropas Parlamenta atzinumu2, tā kā Regulas (EEK) Nr. 357/793 5. pantā ir paredzēts, ka tie gada dati par vīna dārzu platībām, kas iegūti starpposma apsekojumos, jānosūta Komisijai; tā kā 4. pantā Padomes 1986. gada 24. jūlija Regulā (EEK) Nr. 2392/86, ar ko izveido Kopienas vīna dārzu reģistru4, ir paredzēts, ka reģistrs jāizveido sešos gados pēc minētās regulas spēkā stāšanās dienas; tā kā reģistrs sāk darboties vai vismaz ir tāds, ka dažās dalībvalstīs un Kopienas reģionos to var izmantot statistikas nolūkos, jo īpaši attiecībā uz to platību rādītājiem, kas apstādītas ar vīnogulājiem; tā kā dalībvalstis, kas jau ir izveidojušas vīna dārzu reģistru valsts līmenī vai dažos reģionos un nodrošina tā pastāvīgu aktualizēšanu saskaņā ar Regulas (EEK) Nr. 2392/86 5. panta 3. punktu, var sākt to izmantot statistikas nolūkos; tā kā statistikas rezultātus no ik gadu aktualizētā vīna dārzu reģistra var izmantot arī kā gada datu avotu, kad ir pārbaudīta to statistiskā ticamība; tā kā ir būtiski nodrošināt ciešu sadarbību starp dalībvalstīm un Komisiju; tā kā Līgumā ir noteikts, ka lauksaimniecības politikas ir Kopienas politikas; tā kā attiecībā uz lauksaimniecības statistiku, kas ir kopējās lauksaimniecības politikas pamatā, ir jānosaka vispārīgas un visaptverošas normas, kas būtu spēkā visā Kopienā; tā kā izrietošais darba apjoms būtu jāsamazina līdz minimumam, novēršot to, ka dalībvalstis vairākkārt vāc vienu un to pašu informāciju, IR PIEŅĒMUSI ŠO REGULU. 1. pants Regulu (EEK) Nr. 357/79 ar šo groza šādi. 1. Ar šādu daļu papildina 5. pantu: "4.a Komisija ciešā sadarbībā ar attiecīgajām dalībvalstīm pārbauda, vai ir izpildīti nosacījumi, kas reglamentē vīna dārzu reģistru datu izmantošanu statistikas nolūkiem." 2. Iekļauj šādu pantu: "6.a pants Dalībvalstis, kas ir ieviesušas vīna dārzu reģistru valsts līmenī vai dažos reģionos un to ik gadus aktualizē, kā paredzēts Regulā (EEK) Nr. 2392/86, var paziņot Komisijai gada informāciju, kura noteikta šīs regulas 5. un 6. pantā, par avotu, izmantojot vīna dārzu reģistra datus." 2. pants Šī regula stājas spēkā dienā, kad to publicē Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1993. gada 16. novembrī Padomes vārdā - priekšsēdētājs A. BOURGEOIS 1 OV C 219, 13.8.1993., 19. lpp. 2 Atzinums sniegts 1993. gada 29. oktobrī (Oficiālajā Vēstnesī vēl nav publicēts). 3 OV L 54, 5.3.1979., 124. lpp. Regula, kurā jaunākie grozījumi izdarīti ar Regulu (EEK) Nr. 3570/90. (OV L 353, 17.12.1990., 8. lpp.). 4 OV L 208, 31.7.1986., 1. lpp. Regula, kurā jaunākie grozījumi izdarīti ar Regulu (EEK) Nr. 3577/90 (OV L 353, 17.12.1990., 23. lpp.).
Oficiālais Vēstnesis L 077 , 23/03/1982 Lpp. 0005 - 0006

Speciālizdevums spāņu valodā: Nodaļa 03 Sējums 24 Lpp. 0237

Speciālizdevums portugāļu valodā Nodaļa 03 Sējums 24 Lpp. 0237



Komisijas Regula (EEK) Nr. 657/82 (1982. gada 19. marts), ar kuru ceturto reizi groza Regulu (EEK) Nr. 2730/81, ar ko izveido to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē EIROPAS KOPIENU KOMISIJA, ņemot vērā Eiropas Ekonomikas kopienas dibināšanas līgumu, ņemot vērā Padomes 1968. gada 27. jūnija Regulu (EEK) Nr. 804/68 par piena un piena produktu tirgus kopīgo organizāciju [1], kurā jaunākie grozījumi izdarīti ar Grieķijas Pievienošanās aktu, un jo īpaši tās 13. panta 3. punktu un 17. panta 4. punktu, tā kā ar Komisijas Regulu (EEK) Nr. 2730/81 [2], kurā jaunākie grozījumi izdarīti ar Regulu (EEK) Nr. 384/82 [3], izveidoja to dienestu sarakstu, kuri importētājās ārpuskopienas valstīs ir tiesīgi izsludināt uzaicinājumus uz konkursu piena un piena produktu nozarē; tā kā, ņemot vērā jaunāko informāciju, kas Komisijai pieejama par tirdzniecības praksi, kuru ievēro attiecīgās importētājas valstis, un to, ka attiecīgie dienesti ir oficiālas iestādes, minētā regula ir jāgroza; tā kā šajā regulā paredzētie pasākumi ir saskaņā ar Piena un piena produktu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EEK) Nr. 2730/81 pielikumu groza šādi. Izsludinātāju dienestu saraksts jāpapildina, importētāju valstu alfabētiskā secībā iekļaujot tajā šādus dienestus: Importētāja valsts | Izsludinātājs dienests | Koreja | OSROK (Office of Supply) 48-26 Ineuitong Tongtaemoon — Ku Seoul, Korea | Sīrija | The Homs Company for Dairy Products PO Box 406 Hama Street, Homs (tā ir tā pati uzņēmējsabiedrība, kas The Industrial Company for Refrigeration & Dairy ProductsPO Box 406, Hama Street, Homs) | General Organization for Comsumption Mouawiya Street, Harika PO Box 2552 Damascus, Syria | AL CHARK Company for Food Products Aien el Telle PO Box 773 Alep, Syria | Taivāna | Central Trust of China Procurement Department 49 Wu Chang Street, Sec 1 Taipei 100 Republic of China | 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 1982. gada 19. martā Komisijas vārdā — Komisijas loceklis Poul Dalsager [1] OV L 148, 28.6.1968., 13. lpp. [2] OV L 272, 26.9.1981., 25. lpp. [3] OV L 48, 20.2.1982., 24. lpp. --------------------------------------------------
Oficiālais Vēstnesis L 197 , 20/07/1981 Lpp. 0032 - 0032

Speciālizdevums spāņu valodā: Nodaļa 03 Sējums 22 Lpp. 0186

Speciālizdevums portugāļu valodā Nodaļa 03 Sējums 22 Lpp. 0186



Padomes Regula (EEK) Nr. 1946/81 (1981. gada 30. jūnijs), ar ko ierobežo ieguldījumu atbalstu piena ražošanai EIROPAS KOPIENU PADOME, ņemot vērā Eiropas Ekonomikas kopienas dibināšanas līgumu un jo īpaši tā 43. pantu, ņemot vērā Komisijas priekšlikumu [1], ņemot vērā Eiropas Parlamenta atzinumu [2], ņemot vērā Ekonomikas un sociālo lietu komitejas atzinumu [3], tā kā 8. panta 1. punkta b) apakšpunktā Padomes 1972. gada 17. aprīļa Direktīvā 72/159/EEK par lauku saimniecību modernizāciju [4], kurā jaunākie grozījumi izdarīti ar Direktīvu 81/528/EEK [5], paredzēts ierobežot atbalsta piešķiršanu par ieguldījumiem, kas vajadzīgi, lai īstenotu attīstības plānu; tā kā, ņemot vērā mērķi panākt tirgus līdzsvaru Kopienā, atbalsts nebūtu jāpiešķir par ieguldījumiem piena ražošanā, izņemot gadījumus, kad ir atsevišķi īpaši nosacījumi, IR PIEŅĒMUSI ŠO REGULU. 1. pants 1. Piešķirt atbalstu par ieguldījumiem piena ražošanā ir aizliegts, izņemot gadījumus, kad to piešķir lauksaimniekiem, kuri īsteno attīstības plānu saskaņā ar Direktīvu 72/159/EEK vai lauku saimniecību uzlabojumu plānu saistībā ar kopējiem pasākumiem. 2. Šā panta 1. punktā minēto atbalstu ierobežo līdz tādam ieguldījumam, kas maksimāli par 1,5 cilvēkdarba vienībām uz saimniecību ļaus sasniegt salīdzināmus gūtos ienākumus, kuri definēti Direktīvas 72/159/EEK 4. panta 2. punktā, un uz to attiecina nosacījumu, ka tad, kad plāns būs īstenots, ieguldījuma dēļ piena govju skaits nekļūs lielāks kā 40 uz vienu cilvēkdarba vienību. Tomēr saimniecībām, kurās ir vairāk nekā 1,5 cilvēkdarba vienības, var piešķirt atbalstu tādiem ieguldījumiem, kas tad, kad plāns būs īstenots, ļaus piena govju skaitu palielināt ne vairāk kā par 15 %. 3. Dalībvalstis var piešķirt ieguldījumu atbalstu lauksaimniekiem, kuri neiesniedz attīstības plānu, ar noteikumu, ka ieguldījuma dēļ piena govju skaits saimniecībā nekļūst lielāks kā 40. 2. pants Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Luksemburgā, 1981. gada 30. jūnijā Padomes vārdā — priekšsēdētājs G. Braks [1] OV C 124, 17.5.1979., 1. lpp. [2] OV C 85, 8.4.1980., 57. lpp. [3] OV C 53, 3.3.1980., 22. lpp. [4] OV L 96, 23.4.1972., 1. lpp. [5] OV L 197, 20.7.1981., 41. lpp. --------------------------------------------------